Põhja Päästekeskus						
pohja@rescue.ee						02.02.2022 nr 7-1/705

Päring detailplaneeringu osas

Kuusalu Vallavalitsus algatas 24.jaanuaril 2019 aastal korraldusega nr 70 Kiiu aleviku Nurmenuku kinnistu (35201:003:0156) detailplaneeringu ja kinnitas lähteülesande.

Taotluse esitaja sooviks on 4,95 ha suuruse maatulundusmaa sihtotstarbega Nurmenuku kinnistu kruntideks jagamine, kruntidele uute sihtotstarvete määramine ja ehitusõiguse seadmine äri, tootmise ja elamumaa sihtotstarbega kruntidele. Tootmistegevust soovitakse planeerida keskkonnasõbralikuna. Kinnistu paikneb kaitsmata põhjaveega alal. Kinnistu piirneb avalikus kasutuses oleva Kiiu-Jaanukse teega.
Üldplaneeringu kohaselt asub kinnistu elamu- ja tootmismaa ning nende vahelise roheala juhtotstarvetega alal (Joonis: ÜP planeeringuala). Planeeringuga kavandatu on kooskõlas kehtiva Kuusalu valla üldplaneeringuga. 

Vastavalt Maa-ameti kaardirakendusele ulatub planeeritavale alale Nordic Group OÜ tootmisalalt lähtuv C-kategooria ohuala (Joonis: Nurmenuku ohuala).
Palume Päästeameti seisukohta soovitud detailplaneeringu koostamise ning hilisema elluviimise  osas antud ohualas ning palume Teie sisendit planeeringu koostamiseks. 

Lugupidamisega

(allkirjastatud digitaalselt)

Terje Kraanvelt
vallavanem

Lisad: NurmenukuDP joonis_eskiislahendus_26.01.2021.pdf
	Osa A Seletuskiri Nurmenuku DP_eskiislahendus_02.11.21.pdf
	Nurmenuku ohuala.pdf
ÜP planeeringuala.pdf

Maris Torga
600 0857